stanford-oval/wikipedia huggingface dataset:
Vastarusko

Punaruskea alue on vastarusko.
Vastarusko on auringonlaskun aikaan itäisessä horisontissa havaittava punertavanruskea alue. Sen alapuolella on maan varjo. Sen voi nähdä myös aamulla länsitaivaalla. 
Vastarusko näkyy sitä kirkkaampana mitä enemmän kosteutta ja pölyä ilmakehässä on.
Bad Schussenried

| Bad Schussenried |
| --- | --- |

 vaakuna
 Bad Schussenried
 Koordinaatit: 48°0.3′N, 9°39.5′E 
Valtio:  Saksa
Osavaltio:  Baden-Württemberg
Hallintopiiri:  Tübingen
Piirikunta:  Biberach
Hallinto:  
 – Pormestari:  Achim Deinet
Pinta-ala:  
 – Kokonaispinta-ala:  55,02 km²
Korkeus:  570 m
Väkiluku (30.6.2022):  9 064
 – Väestötiheys:  165 as./km²
 
 www.bad-schussenried.de  
Infobox OKVirheellinen NIMI-arvo: 
Bad Schussenried on kaupunki Biberachin piirikunnassa Baden-Württembergin osavaltiossa Saksassa. Se sijaitsee 50 kilometriä Ulmista lounaaseen, ja sen pinta-ala on 55,02 neliökilometriä. Kesäkuun 2022 lopussa kaupungissa oli 9 064 asukasta.
Paikka mainittiin ensimmäisen kerran vuonna 1153 nimellä Shouzenried. Vuonna 1947 Bad Schussenriedistä tuli kaupunki.
Aiheesta muualla

Kuvia tai muita tiedostoja aiheesta Bad Schussenried Wikimedia Commonsissa
Kaupungin verkkosivut (saksaksi)
August Sundell

August Sundell 1870-luvulla Tukholmassa.
August Fredrik Sundell (11. syyskuuta 1843 Helsinki – 26. syyskuuta 1924 Helsinki) oli suomalainen fyysikko. Hän oli vuosina 1878–1904 Helsingin yliopiston ylimääräinen professori. Hän toimi vakauskomission johtajana 1888–1916 ja vaikutti metrijärjestelmän käyttöönottoon ja myös mittojen ja painojen valvonnan parantamiseen. Hän laati uusia mittausvälineitä. Tieteellisissä julkaisuissaan hän käsitteli mekaniikkaa, valo-oppia, sähköoppia, tähtitiedettä ja ilmatiedettä. Hän toimi pitkään (1876–1921) Vakuutusyhtiö Kalevan johtokunnassa.
Sundellin vanhemmat olivat varusmestari Gustaf Fredrik Sundell ja Agata Åkerblom. Hän pääsi ylioppilaaksi Helsingin yksityislyseosta 1862 ja valmistui Helsingin yliopistosta filosofian kandidaatiksi 1866, opettajakandidaatiksi 1867, filosofian maisteriksi 1869, filosofian lisensiaatiksi 1874 ja filosofian tohtoriksi 1877. Sundell oli naimisissa vuodesta 1876 Aina Vilhelmina Aleniuksen kanssa. August Sundellin poika Isak Gustaf Sundell toimi Rahapajan johtajana.
Aiheesta muualla

Sundell, August hakuteoksessa Uppslagsverket Finland (2012). (ruotsiksi)
Bad Säckingen

| Bad Säckingen |
| --- | --- |

 vaakuna
 Bad Säckingen
 Koordinaatit: 47°33′N, 7°56′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Waldshut
Hallinto:  
 – Pormestari:  Alexander Guhl
Pinta-ala:  
 – Kokonaispinta-ala:  25,34 km²
Korkeus:  291 m
Väkiluku (30.6.2022):  17 665
 – Väestötiheys:  697 as./km²
 
 www.bad-saeckingen.de  
Infobox OKVirheellinen NIMI-arvo: 
Bad Säckingen on kylpyläkaupunki Saksassa, Baden-Württembergin osavaltiossa. Kaupunki on pinta-alaltaan 25,34 neliökilometriä, ja sen asukasluku oli kesäkuun 2022 lopussa 17 665. Bad Säckingen sijaitsee Saksan eteläosassa Sveitsin rajan lähellä Reinin varrella. Schwarzwaldin vuoriston eteläosat ylettyvät Bad Säckingeniin.
Kaupungin historia ulottuu 500-luvulle, kun Pyhä Fridolin perusti alueelle kirkon ja luostarin. Vuonna 1272 kaupunki tuhoutui suurimmalta osaltaan tulipalossa. Jälleenrakentaminen aloitettiin pian tämän jälkeen ensimmäisenä kohteenaan goottilainen katedraali Fridolinsmünster.
Aiheesta muualla

Kuvia tai muita tiedostoja aiheesta Bad Säckingen Wikimedia Commonsissa
Kaupungin viralliset sivut (saksaksi)
Kaupungin matkailusivut (saksaksi)
Automatic Computing Engine

Pilot ACE.
Automatic Computing Engine oli Alan Turingin vuonna 1945 suunnittelema tietokone. 
Turingin esittämä raportti Proposed Electronic Calculator sisälsi kattavan suunnitelman elektroniselle yleiskäyttöiselle tallennetun ohjelman tietokoneelle. Turingin suunnitelmassa oli yksityiskohtaiset piirisuunnitelmat, laitteistokuvaukset, esimerkkiohjelmia konekielellä sekä arvio koneen kustannuksesta.
National Physical Laboratory (NPL) hyväksyi suunnitelman vuonna 1946.
Rakentaminen eteni hitaasti ja pilottimalli (Pilot ACE) suoritti ensimmäisen ohjelman 10. toukokuuta 1950. 
Pilottimalli oli Lontoon ensimmäinen elektroninen tietokone ja kolmas Britanniassa toimiva tallennetun ohjelman tietokone.
Yhden megahertzin kellotaajuudella tietokone oli jonkin aikaa maailman nopein tietokone.
English Electric valmisti Pilot ACE -tietokoneesta kaupallista versiota English Electric DEUCE, jota myytiin 30 kappaletta. Työ täysimittaisen ACE-tietokoneen kanssa alkoi vuonna 1958.
Yhdysvaltalainen Harry Huskey työskenteli lyhyesti Turing kanssa tietokoneen parissa ja kehitti myöhemmin Bendix G-15 -tietokoneen. Myös MOSAIC-tietokone (Ministry of Supply Automatic Integrator and Computer) perustui ACE-suunnitelmaan ja oli osassa Britannian ilmapuolustusta kylmän sodan aikana. Packard Bellin PB 250 (1961) perustui myös ACE-suunnitelmaan.
Turing lähti NPL:stä vuonna 1948 ennen koneen valmistumista.
Aiheesta muualla

Turing and ACE Lessons from a 1946 Computer Design (PDF) (englanniksi)
Kirjallisuutta

Jack Copeland: Alan Turing's Automatic Computing Engine: The Master Codebreaker's Struggle to build the Modern Computer.  Oxford Scholarship.  doi:10.1093/acprof:oso/9780198565932.001.0001.  ISBN 9780198565932.  (englanniksi)
Alan Turing, Michael Woodger: A M. Turing's ACE Report of 1946 and Other Papers.  (Papers by Alan Turing and Michael Woodger)  MIT Press, huhtikuu 1986.  ISBN 9780262031141.  (englanniksi)
August Immanuel Bekker

August Immanuel Bekker
August Immanuel Bekker (21. toukokuuta 1785 Berliini – 7. kesäkuuta 1871 Berliini) oli saksalainen filologi.
Elämä

Bekker syntyi Berliinissä. Hän saattoi klassiset opintonsa loppuun Hallen yliopistossa Friedrich August Wolfin oppilaana. Wolf piti häntä lahjakkaimpana oppilaanaan. Vuonna 1810 Bekker nimitettiin Berliinin yliopiston filosofian professoriksi. Vuosina 1810–1821 hän matkusteli Ranskassa, Italiassa, Englannissa ja eri puolilla Saksaa tutkien klassisisen kirjallisuuden teosten käsikirjoituksia ja kooten aineistoa omaa toimitustyötään varten.
Osa Bekkerin tutkimusten tuloksista julkaistiin teoksessa Anecdota Graeca (1814–1821), mutta suurin osa tuloksista löytyy hänen toimittamistaan klassisten kirjailijoiden teosten laitoksista, joita oli valtaisa määrä. Hänen toimitustyönsä kattoi lähes koko antiikin kreikkalaisen kirjallisuuden, lukuun ottamatta tragediakirjailijoita ja lyyrisiä runoilijoita.
Bekkerin toimittamista laitoksista tunnetuimmat ovat Platonin teokset (1816–1823), attikalaiset puhujat (Oratores Attici, 1823–1824), Aristoteleen teokset (1831–1836), Aristofaneen teokset (1829) sekä 25 osaa teosta Corpus Scriptorum Historiae Byzantinae. Ainoita latinankielisiä kirjailijoita, joiden teoksia hän toimitti, olivat Livius (1829–1830) ja Tacitus (1831).
Bekkerin numerointia käytetään edelleen viitattaessa Aristoteleen teoksiin.
Aiheesta muualla

Bekkerin toimittamia teoksia, Google-teoshaku
BMW UKL -pohjalevy

BMW UKL -pohjalevy (Untere Klasse) on BMW:n kehittämä modulaarinen pohjalevy etu- ja nelivetoisille autoille, jota käytetään BMW- ja Mini-merkkisissä autoissa.
UKL1

Mini Convertible (F57) (2015–)
Mini Hatch (F56) (2013–)
UKL2

BMW 1-sarja (F40) (2019–)
BMW 1-sarja (F52) (2017–)
BMW 2-sarjan Active Tourer (F45) (2014–)
BMW 2-sarjan Grand Tourer (F46) (2015–)
BMW 2-sarjan Gran Coupé (F44) (2019–)
BMW X1 (F48) (2015–)
BMW X2 (F39) (2017–)
Mini Clubman (F54) (2015–)
Mini Countryman (F60) (2017–)
Toril Marie Øie

| Toril Marie Øie |
| --- | --- |
 Øie vuonna 2018.
Norjan korkeimman oikeuden puheenjohtaja
 2016–  
Edeltäjä:  Tore Schei
Henkilötiedot
Syntynyt: 17. heinäkuuta 1960 (ikä 64) Oslo, Norja
Ammatti:  juristi, tuomari
Tiedot
Koulutus:  Oslon yliopisto
Toril Marie Øie (s. 17. heinäkuuta 1960 Oslo) on norjalainen juristi ja tuomari, joka on vuodesta 2016 toiminut Norjan korkeimman oikeuden justitiaarina eli puheenjohtajana. Hän on ollut korkeimman oikeuden tuomari vuodesta 2004.
Aiheesta muualla

Kuvia tai muita tiedostoja aiheesta Toril Marie Øie Wikimedia Commonsissa
Axel Rosendahl

Axel Emil Rosendahl (3. elokuuta 1868 Pori – 16. huhtikuuta 1939 Helsinki) oli suomalainen filosofian tohtori, lyseon lehtori ja oppi- ja sanakirjojen tekijä.
Rosendahlin vanhemmat olivat komisario Johan Gustaf Rosendahl ja Maria Adolfina Lindberg. Hän pääsi ylioppilaaksi 1889 Porin yksityislyseosta ja valmistui Helsingin yliopistosta filosofian kandidaatiksi 1892, filosofian lisensiaatiksi 1895 ja filosofian tohtoriksi 1897. Hän teki opintomatkoja Sveitsiin, Saksaan, Skandinavian maihin, Ranskaan ja Italiaan.
Rosendahl oli Hämeenlinnan lyseon saksankielen opettajana 1895–1897, Vaasan reaalilyseon saksan ja ranskankielen lehtorina 1897–1901 sekä saksan ja ranskankielen lehtorina Turun ruotsalaisessa reaalilyseossa 1901–1906 ja Helsingin ruotsalaisessa lyseossa 1906–1931. Rosendahl oli lisäksi ruotsalaisen korkeamman kauppaopiston ranskankielen opettajana 1909–1927, Kauppakorkeakoulun ranskankielen lehtorina 1912–1927, Suomen liikemiesten kauppaopiston saksankielen opettajana 1927–1929, Jyväskylän kesäyliopiston saksan- ja ranskankielen opettajana 1927–1932 ja ruotsalaisen kauppakorkeakoulun ranskankielen lehtorina 1927–1933. Rosendahl toimi kauppaopetuksen v.t. ylitarkastajana 1920–1923 ja hän oli kansakoulun jatko-opetuskomitean jäsenenä 1921–1922. Hän julkaisi useita oppi- ja sanakirjoja sekä kielitieteellisiä tutkimuksia.
Axel Rosendahl oli naimisissa vuodesta 1897 Hildur Paulina Blomqvistin kanssa.
Julkaisuja

Untersuchungen über die Syntax der Sprache Albrechts von Eyb 1, Der zusammengesetzte Satz, Helsingin yliopiston väitöskirja. Helsingfors 1895
Miten lukukirjaa ja kirjallisuutta on sopivimmin käytettävä uusien kielien opetuksessa : muutamia mietteitä uusien kielien opetuksesta teoksessa Hämeenlinnan lyseo. Kertomus lukuvuodesta 1896-1897. Hämeenlinna 1897
Pääpiirteet Herbert Spencer'in filosoofisen systeemin metafyysillisistä ja tietoteoreetisista opeista teoksessa Vaasan reaalilyseo. Kertomus lukuvuodesta 1898-1899. Nikolainkaupunki 1899
Skolorganisationer, läroplaner och examina samt förslag till sådana i Preussen och i de skandinaviska länderna teoksessa Reallyceums i Åbo berättelse 1903-04. Helsingfors 1904
Ranskankielen oppikirja alotteleville. WSOY 1905
Deutschland und die Deutschen: ein Lesebuch zur Einführung in die Kenntnis Deutschlands und seines geistigen Lebens. 1. Yrjö Weilin, Helsingfors 1907, 3. painos Kirja, Helsinki 1925
Deutschland und die Deutschen: ein Lesebuch zur Einführung in die Kenntnis Deutschlands und seines geistigen Lebens. 2. Yrjö Weilin, Helsingfors 1907, 13. painos WSOY 1953
Chrestomathie française: morceaux choisis de prose et de poésie. WSOY 1908
Deutsches Lesebuch für Handelsschulen. Yrjö Weilin, Helsinki 1910
Leitfaden in der deutschen Handelskorrespondenz für Handelsschulen und zum Selbstunterrichte. Yrjö Weilin, Helsinki 1911, 2. painos 1923
Saksan kielioppi: kauppakouluja varten.  Yrjö Weilin & Kumpp, Helsinki 1912
Saksalainen kauppakirjeenvaihto kauppakouluja varten - Tysk handelskorrespondens för handelsskolor. Kirja, Helsinki 1914
Saksalais-suomalainen sanakirja - Deutsch-finnisches Wörterbuch. Kirja, Helsinki 1916, 11. paran. painos WSOY 1961
Tysk handelskorrespondens för handelsskolor. Kirja, Helsinki 1929
Suomennoksia

Johannes Wilhelm Öhquist : Saksan alkeis-kielioppi. Otava 1893
Saksan kielioppi; tekijät Uno Lorentz Lindelöf ja Johannes Öhquist ; suomenkielisiä oppilaitoksia varten suom. ja muodostellut Axel Rosendahl. Otava 1896, 2. korj. painos 1899, 3. korj. painos 1905, 7. tark. painos 1929
Lyhennetty saksan kielioppi; tekijät Uno Lorentz Lindelöf ja Johannes Öhquist ; suomeksi sovitti A. R. Otava 1899, 11. tark. painos 1938
BDO Global

| BDO |
| --- | --- |

Tunnuslause:  People helping people achieve their dreams
Perustettu:  1963 (nykyinen nimi otettiin käyttöön 1973)
Toimitusjohtaja:  Keith Farlinger
Kotipaikka:  Bryssel, Belgia
Toiminta-alue:  167 maassa
Toimiala:  tilintarkastus- ja asiantuntijapalvelut
Liikevaihto:   8,5 mrd. € (2019)
Henkilöstö:  88 000 (2019)
Kotisivu:  www.bdo.global
Infobox OKVirheellinen NIMI-arvo: 
BDO Global on maailman viidenneksi suurin tilintarkastusorganisaatio. Kansainvälinen BDO-verkosto työllistää yli 74 000 työntekijää 167 eri maassa. Sen liikevaihto oli vuonna 2019 noin 8,5 miljardia euroa. BDO on maailman suurista tilintarkastusketjuista ainoa, joka on alun perin perustettu Euroopassa. Verkosto tarjoaa tilintarkastuspalveluiden lisäksi vero- ja neuvontapalveluita. BDO:n pääkonttori sijaitsee Brysselissä.
BDO Oy

Suomen BDO-konsernilla on noin 200 työntekijää. BDO Suomen pääkonttori sijaitsee Ruoholahdessa, Helsingissä ja konsernin muut suuremmat toimistot Turussa, Tampereella, Jyväskylässä, Joensuussa sekä Oulussa. Yritys tarjoaa tilintarkastuksen lisäksi sisäisen tarkastuksen, julkishallinnon, IT-neuvonannon, johtamisen, verotuksen, taloushallinnon ja yritysjärjestelyjen asiantuntijapalveluita.
BDO osti enemmistön Audiator Oy:n osakekannasta Suomen Kuntaliitolta  29. marraskuuta 2012. JHTT-yhteisö BDO Audiator Oy on osa Suomen BDO-konsernia.
Aiheesta muualla

BDO Global
BDO Suomi
BDO Oy:n LinkedIn-profiili
BMW Strahlbomber I

| BMW Strahlbomber I |
| --- | --- |
 BMW Strahlbomber I
Tyyppi:  Pommikone
Alkuperämaa:   Saksa
Valmistaja:  BMW
Valmistusmäärä:  0 kpl
BMW Strahlbomber I oli toisen maailmansodan aikana kehitetty suunnitteluasteelle jäänyt saksalainen suihkupommikone. Projektin tarkoituksena oli demonstroida BMW:n suihkumoottorien toimivuutta pommikoneissa.
Suunnittelu ja kehitys

BMW:llä oli ollut vaikeuksia oman suihkumoottorinsa suunnittelussa ja töiden venyessä pitkälle sotavuosiin oli lentokonevalmistajien kiinnostus ehtinyt siirtyä muihin moottorivaihtoehtoihin. Kiinnostuksen herättämiseksi oli BMW marraskuussa vuonna 1944 pienenä mainoskampanjana suunnitellut neljä eri suihkuhävittäjämallia joihin he uskoivat BMW:n valmistamien 003- ja 018 turbojettiensä hyvin soveltuvan. Näiden yhteydessä suunniteltiin myös neljä eri pommikonemallia, joilla pyrittiin ilmaisemaan BMW:n moottorien soveltuvuutta pommikoneisiin.
Yksi näistä neljästä pommikonemallista oli BMW Strahlbomber I, joka käytti voimanlähteenään kuutta BMW 003 turbojettiä. Kaksi niistä sijaitsi ohjaamon alapuolella rungon molemmin puolin ja loput neljä pareittain molemmissa siivissä yhtenäsillä ilmanottoaukoilla. Kone oli muodoltansa juurikin pyrstötön, mutta sen rungon takaosaan asennettiin sivuvakaaja takaamaan riittävä vertikaalinen vakaus. Koneessa oli paineistettu kaksipaikkainen ohjaamo, joka sijaitsi rungon etuosassa, ja se oli aseistettu kahdella perään asennetulla kiinteällä konetykillä. Koneen pommilasti olisi suurimmillaan ollut 5000kg. Projekti ei koskaan edennyt suunnitteluvaihetta pidemmälle.
Tekniset tiedot

Lähde:
Yleiset ominaisuudet
Miehistö: 2
Pituus: &&&&&&&&&&&&&018.&&&&0018,00 m
Kärkiväli: &&&&&&&&&&&&&026.050000026,50 m
Korkeus: &&&&&&&&&&&&&&04.03500004,35 m
Siipipinta-ala: &&&&&&&&&&&&0100.&&&&00100 m²
Suurin lentoonlähtöpaino: 0Virhe lausekkeessa: odottamaton numero.0Virhe lausekkeessa: odottamaton numero25 000 kg
Voimalaite: &&&&&&&&&&&&&&00.01000000 × 6 x BMW 109-003 turbojetti
Suoritusarvot
Suurin nopeus: &&&&&&&&&&&&0820.&&&&00820 km/h
Lentomatka: 0Virhe lausekkeessa: odottamaton numero.0Virhe lausekkeessa: odottamaton numero2 600 km
Siipikuormitus: &&&&&&&&&&&&0250.&&&&00250 kg/m²
Aseistus
2 x konetykkiä + max 5 000kg pommilasti
Unto Arkela

Unto August Arkela (28. toukokuuta 1914 Pietarsaari – 9. toukokuuta 1982 Salo) oli suomalainen autoalan yrittäjä ja yritysjohtaja, joka sai kauppaneuvoksen arvonimen.
Arkelan puoliso oli Taimi Helena Akander. Arkela kävi kauppakoulun 1933–1935 ja Kulutusosuuskuntien Keskusliiton osuuskauppakoulun 1938. Hän oli Osuuskauppa Mäki-Matin juoksupoika vuodesta 1928 ja rautaosaston myyjä vuoteen 1940, Jyväskylän Rengashuollon palveluksessa vuodesta 1940, työnjohtajana vuoteen 1946, Toiminimi Arkela ja kumpp:n osakas ja toimitusjohtaja vuodesta 1946, Toiminimi Arkelan Autohuollon osakas ja toimitusjohtaja vuodesta 1964 ja U. Arkela Oy:n osakas ja toimitusjohtaja 1971–1980. Arkela oli myös Jyväskylän Valta-auto Oy:n pääosakas vuodesta 1954, Kumipalvelu Lindell & Kumpp:n, vuodesta 1970 Auto-Kumipalvelu Oy, perustajia 1955, Mäntän Rengas ja Auto Oy:n perustajia 1960 ja Jyväs-Kiito Oy:n omistaja ja johtaja. Ammattiautoilijain Keski-Suomen lääninyhdistyksen toiminnanjohtaja Arkela oli vuodesta 1961. Hänellä oli myös useita autoalan ja muita luottamustehtäviä. Autonrengasliiton puheenjohtajana hän toimi 1964–1966 ja oli samaan aikaan Autoalan Keskusliiton keskushallituksen jäsen. Arkela oli myös Jyväskylän Weikot -urheiluseuran aktiivi aina vuodesta 1927 asti. Hän sai kauppaneuvoksen arvonimen 1969.
Axel Schulz

| Axel Schulz |
| --- | --- |
 Axel Schulz, 2007
Henkilötiedot
Syntynyt: 9. marraskuuta 1968 (ikä 55) Bad Saarow, Brandenburg, Itä-Saksa
Kansalaisuus:  Itä-Saksa / Saksa
Nyrkkeilijä
Pituus:  191 cm
Painoluokka:  raskassarja
Valmentaja:  Ulli Wegner Manfred Wolke
Ammattilaistilastot
Ottelut:  33
Voitot:  26
– tyrmäysvoitot:  11
Tappiot:  5
Ratkaisemattomat:  1
Ei tuomiota/ mitätöity:  1
Aiheesta muualla
www.axel-schulz.com
| Mitalit> Maa:   Itä-Saksa.Miesten nyrkkeily.MM-kilpailut  | Mitalit> Maa:   Itä-Saksa.Miesten nyrkkeily.MM-kilpailut  | Mitalit> Maa:   Itä-Saksa.Miesten nyrkkeily.MM-kilpailut  | Maa:   Itä-Saksa> Miesten nyrkkeily. |
| --- | --- | --- | --- |
|  Pronssia | Moskova 1989 | 91 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Ateena 1989 | 91 kg |  |
Axel Schulz (s. 9. marraskuuta 1968 Bad Saarow, Brandenburg, Itä-Saksa) on entinen saksalainen nyrkkeilijä, jonka amatööriura ajoittui 1980-luvulle Itä-Saksan lipun alla ja ammattilaisura 1990-luvulla yhdistyneessä Saksassa. Hän pääsi kolme kertaa IBF-liiton raskaansarjan MM-otteluun kokien tappion joka kerta. Lisäksi hän oli kolme kertaa Euroopan mestaruusottelussa häviten niistä kaksi ja yhden päättyessä ratkaisemattomaan.
Amatööriura

Vuodesta 1982 Schulz nyrkkeili armeijan urheiluseura ASK Vorwärts Frankfurtin riveissä, jossa hänestä tuli myöhemmin Itä-Saksan nuorten mestari. Nuorten EM-kisoissa Tanskassa vuonna 1986 Schulz voitti raskaan keskisarjan mestaruuden, ja vuonna 1988 hänestä tuli Manfred Wolken valmentamana Itä-Saksan raskaansarjan mestari. Vuodesta 1989 tuli Schulzille menestyksekäs, sillä hän voitti raskaansarjan Hallen turanuksessa, hopeaa Ateenan EM-kilpailuissa ja pronssia Moskovan maailmanmestaruuskilpailuissa. EM-kisoissa hän otteli neljä ottelua, joissa hän voitti välierässä Länsi-Saksan Bert Teuchertin, mutta hävisi loppuottelussa Hollannin Arnold Vanderlydelle. MM-kisoissa alkuotteluissa tuli voitto Yhdyvaltain John Braystä ja Romanian Vasile Adumitroaiesta. Välierässä tuli tappion Kuuban Félix Savónille, joten tuloksena oli MM-pronssi.
Pian sen jälkeen Schulz päätti amatööriuran, jossa hän oli otellut 98 ottelua ja saavuttanut niissä 78 voittoa.
Ammattilaisura

Saksan yhdistymisen myötä itäsaksalaisilla urheiljoilla oli mahdollista siirtyä lajissaan ammattilaisuralle. Niinpä hän allekirjoitti ammattilaissopimuksen Wilfried Sauerlandin saksalaisen nyrkkeilypromootorin kanssa yhtä aikaa valmentajana toimineen Wolken ja kilpakumppanin Henry Masken kanssa lokakuussa 1990.
Vuoden 1992 syyskuussa Schulz voitti Bernd Friedrichin Kasselissa 14. ammattilaisottelussaan vapautuneesta Saksan raskaansarjan ammattilaisten mestaruustittelistä saavuttaen pistenvoiton. Saman vuoden joulukuussa hän otteli Euroopan mestaruudesta Englannin Henry Akinwandea vastaan. Ottelu päättyi ratkaisemattomana. Toukokuun 1993 uusintaottelussa Schulz koki tappion Akinwandelle. Huhtikuussa 1995 Schulz pääsi IBF-liiton raskaansarjan MM-otteluun kokenutta George Foremania vastaan. Yhdysvaltain Las Vegasissa käydyn ottelun Foreman voitti pistein. Epäselvyksien vuoksi IBF määräsi uusintaottelun, johon Foreman ei suostunut. Näin IBF:n mestaruusvyö oli vapaana, ja Schulz pääsi uusintaotteluun, nyt vastassa Etelä-Afrikan Francois Botha. Stuttgartissa käydyn ottelun voitti Botha, mutta ottelun jälkeen hänet tuomittiin mestaruustittelin menettäneeksi doping-testin tulosten perusteella. Näin Schulz pääsi vielä kolmanteen IBF-liiton MM-otteluun, jossa vastaan tuli amerikkalainen Michael Moorer. Ottelu käytiin kesäkuussa 1996 Dortmundissa. Ottelu päättyi Moorerin pistevoittoon. Sen jälkeen Schulz otteli heikompitasoisia vastustajia vastaan, kunnes pääsi syyskuussa 1999 ottelun vapaasta EM-tittelistä vastassaan Ukrainan Vladimir Klitsko. Ottelu käytiin Kölnissä. Ottelu päättyi Klitskon voittoon tuomarikeskeytyksellä 8. erässä. Schulz päätti käytännössä tähän uransa 31-vuotiaana, vaikka hän otteli vielä marraskussa 2006 yhden tappioon päättyneen ottelun.
Schulzin 50-vuotissyntymäpäivänä 9. marraskuuta 2018 Spiegel Online kunnioitti häntä lausunnolla: ”Hän hävisi kaikki suuret taistelut. Siitä huolimatta Axel Schulzista tuli suosituin saksalainen raskaansarjan nyrkkeilijä Max Schmelingin jälkeen.”
Uransa jälkeen Axel Sculz on toiminut TV-kommentaattorina ja mukana 2000-luvun saksalaisissa TV-sarjoissa ja muutamassa elokuvassa. Hän on osallistunut myös yhteiskunnallisiin hyvätekeväisyyskampanjoihin.
Axel Schulz (takana vasemmalla) vuoden 1989 Hallen-turnauksen aikaan.
BMW X1 (E84)

| BMW E84 |
| --- | --- |

Valmistustiedot
Valmistusmaa:   Brasilia  Indonesia  Intia  Kiina  Malesia  Saksa  Thaimaa  Venäjä
Valmistaja:  BMW
Valmistusvuodet:  2009–2015
Korimalli:  5-ovinen crossover
Luokka:  J-segmentti
Seuraaja:  BMW F48
Teknisesti samankaltaisia:  BMW E87 BMW E90
Tekniset tiedot
Moottori:  R4 R6
Iskutilavuus:  2,0–3,0 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 6-vaihteinen automaatti 8-vaihteinen automaatti
BMW E84 on BMW X1:n ensimmäisen sukupolven malli, jota valmistettiin vuosina 2009–2015. Sen seuraajaksi tuli BMW F48.
BMW X1 (E84) 2009–2015

BMW E84 esiteltiin Frankfurtin autonäyttelyssä syyskuussa 2009. Se perustuu samalle pohjalevylle kuin BMW 3-sarja (E90).
Vuoden 2012 Euro NCAP -kolaritestistä E84 sai tulokseksi täydet viisi tähteä.
New Yorkin autonäyttelyssä huhtikuussa 2012 esiteltiin kasvojenkohotuksen kokenut X1. Suurimmat uudistukset olivat uudelleenmuotoillut etu- ja takapuskurit.
Aiheesta muualla

Kuvia tai muita tiedostoja aiheesta BMW X1 (E84) Wikimedia Commonsissa
Facelift-mallin BMW E84.
BMW X3 (F25)

| BMW F25 |
| --- | --- |

Valmistustiedot
Valmistusmaa:   Egypti  Indonesia  Intia  Malesia  Thaimaa  Venäjä  Yhdysvallat
Valmistaja:  BMW
Valmistusvuodet:  2010–2017
Korimalli:  5-ovinen crossover
Luokka:  J-segmentti
Edeltäjä:  BMW E83
Seuraaja:  BMW G01
Teknisesti samankaltaisia:  BMW F26
Tekniset tiedot
Moottori:  R4 R6
Iskutilavuus:  2,0–3,0 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 8-vaihteinen automaatti
BMW F25 on BMW X3:n toisen sukupolven malli, jota valmistettiin vuosina 2010–2017. Se korvasi edeltäneen E83-mallin ja seuraajaksi tuli G01.
BMW X3 (F25) 2010–2017

BMW F25 esiteltiin Pariisin autonäyttelyssä syyskuussa 2010. Edeltäjäänsä verrattuna se kasvoi 78 millimetriä kokonaispituudeltaan, 15 millimetriä akseliväliltään ja 14 millimetriä korkeudeltaan.
Vuoden 2011 Euro NCAP -kolaritestistä F25 sai tulokseksi täydet viisi tähteä.
Geneven autonäyttelyssä maaliskuussa 2014 esiteltiin kasvojenkohotuksen kokenut malli, johon oli tehty uudistuksia muun muassa ajovaloihin, etusäleikköön ja puskureihin.
Aiheesta muualla

Kuvia tai muita tiedostoja aiheesta BMW X3 (F25) Wikimedia Commonsissa
Facelift-mallin BMW F25.
Vernoux-en-Vivarais

Château de la Tourette
Vernoux-en-Vivarais on kunta Ardèchen departementissa Rhône-Alpesin hallintoalueella Ranskassa. Kunnassa oli 1 721 asukasta vuoden 1999 väestönlaskennassa. Vernoux-en-Vivarais'n pinta-ala on 30,55 neliökilometriä.
Vernoux-en-Vivarais'n kunnassa sijaitsevat keskiaikaiset linnat Château de La Tourette (rauniot) ja Château de Vaussèche.